সন্তান ধারনে অপারগ বাবা, মায়েদের চিন্তার কিছু নেই। এমনটাই বলছেন চিকিতসক বানী মিত্র। তার হাত ধরেই তিন হাজার শিশু মুখ দেখেছে পৃথিবীর। এরা সকলেই টেস্ট টিউব বেবী। ওদের নিয়েই ছিল অভিনব প্রদর্শনীর আয়োজন।
 ওয়েব ডেস্ক: সন্তান ধারনে অপারগ বাবা, মায়েদের চিন্তার কিছু নেই। এমনটাই বলছেন চিকিতসক বানী মিত্র। তার হাত ধরেই তিন হাজার শিশু মুখ দেখেছে পৃথিবীর। এরা সকলেই টেস্ট টিউব বেবী। ওদের নিয়েই ছিল অভিনব প্রদর্শনীর আয়োজন। সন্তান ধারনে সমস্যা। কিম্বা অন্য কোনও শারীরিক প্রতিবন্ধকতা। মনের মধ্যে তৈরি হচ্ছে একরাশ হতাশা। সন্তানকে সামনে রেখেই সুখী গৃহকোনের স্বপ্ন দেখেন সব বাবা,মা। আধুনিক চিকিত্সা বিজ্ঞান বাবা, মায়েদের সেই অধরা স্বপ্নকে সত্যি করেছে। টেস্ট টিউব বেবি এখন আর নতুন কোনও চমক নয়। সেই টেস্টটিউব বেবীদের নিয়েই অভিনব প্রদর্শনীর আয়োজন করেছিলেন চিকিতসক বানী মিত্র। বেহালা ডালমিয়া হাউসে টেস্ট টিউব বেবিরা নিজেদের মতো করে আনন্দ করল সারাটা দিন। গত ৬ বছর ধরেই এই প্রদশনী চলছে। এই একটা দিন এক ছাদের তলায় মিলিত হন টেস্টটিউব বেবিদের বাবা, মায়েরাও।